CELEX: 62020TN0312
Language: sk
Date: 2020-05-27 00:00:00
Title: Vec T-312/20: Žaloba podaná 27. mája 2020 – EVH/Komisia

27.7.2020   
            
            
               SK
            
            
               Úradný vestník Európskej únie
            
            
               C 247/35
            
         
      Žaloba podaná 27. mája 2020 – EVH/Komisia
      (Vec T-312/20)
      (2020/C 247/47)
      Jazyk konania: nemčina
      
         Účastníci konania
      
      
         Žalobkyňa: EVH GmbH (Halle [Saale], Nemecko) (v zastúpení: I. Zenke a T. Heymann, Rechtsanwälte)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie žalovanej z 26. februára 2019, ktorým vyhlasuje fúzia podnikov „RWE/E.ON Assets“ za zlučiteľnú s vnútorným trhom, vec M.8871 (Ú. v. EÚ C 111, 2020, s. 1),
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Žaloba sa zakladá na týchto žalobných dôvodoch:
      
                  1.
               
               
                  Prvý žalobný dôvod: povoľovacie rozhodnutie vykazuje formálne nedostatky.
                  
                              —
                           
                           
                              Fúzia M.8871, ktorá bolo napadnutým rozhodnutím povolená, bola nesprávne oddelená od jednotnej celkovej fúzie medzi spoločnosťami RWE AG (RWE) a E.ON SE (E.ON). Celá operácia zahŕňa okrem nadobudnutia výrobných kapacít spoločnosti E.ON spoločnosťou RWE (vec M.8871), aj nadobudnutie 16,67 % podiel spoločnosti RWE v spoločnosti E.ON a prevod spoločnosti Innogy SE, ktorá je zo 76,8 % dcérskou spoločnosťou spoločnosti RWE, na spoločnosť E.ON (vec M.8870).
                           
                        
                              —
                           
                           
                              Práva žalobkyne, ako účastníčky konania, boli porušené, pretože žalovaná síce pripustila dôkazy, ktoré preukazujú, že v dôsledku tejto fúzie došlo k obmedzeniu hospodárskej súťaže a ktoré jej boli v rámci konania vo veľkej miere predkladané, počas konania a pri prijímaní rozhodnutia tieto dôkazy z vecnej stránky nepreskúmala a ani ich primerane neposúdila.
                           
                        
                              —
                           
                           
                              Žalovaná odôvodnila rozhodnutie príliš neskoro a nedostatočne.
                           
                        
            
                  2.
               
               
                  Druhý žalobný dôvod: žalovaná nedostatočne preskúmala skutkový stav a v prípade, ak by bol skutkový stav správne preskúmaný, musela by začať druhé štádium konania.
                  
                              —
                           
                           
                              Narastajúca trhová sila spoločnosti RWE bola analyzovaná len na základe objemu elektriny a kapacity, bez náležitého vlastného hlbšieho preskúmania ďalších inexov, ako je odpadnutie priameho konkurenta, ktorým je E.ON, indexu Residual Supply Index (RSI), ktorý vyjadruje nevyhnutnosť dodávateľa v prípade pokrytia dopytu alebo miery koncentrácie trhu.
                           
                        
                              —
                           
                           
                              Žalovaná v rozpore s dlhodobými investičnými cyklami v odvetví energetiky na účely posúdenia dopadu fúzie posudzovala príliš krátke historické a prognostické obdobie.
                           
                        
                              —
                           
                           
                              Trhová sila bola nesprávne zistená, pretože rozsiahle prepojenia medzi spoločnosťami RWE a E.ON na trhu energií neboli posudzované, ale namiesto toho boli sčítané kapacity z Reverse-Carve-out vyplývajúce z konania M.8870.
                           
                        
                              —
                           
                           
                              Preskúmanie sa neprípustne obmedzuje len súčasnosť a nezohľadnil dopady v budúcich rokov (napríklad v dôsledku narastajúcej výroby zelenej elektriny a postupného vyraďovania uhlia), žalovaná tak vôbec nemohla zistiť, či hrozí trvalé narušenie hospodárskej súťaže.
                           
                        
            
                  3.
               
               
                  Tretí žalobný dôvod: žalovaná z vecného hľadiska nesprávne posúdila fúziu ako zlučiteľnú s hospodárskou súťažou, a to aj v dôsledku svojho nedostatočného vyšetrovania.
                  
                              —
                           
                           
                              Žalovaná nesprávne zohľadnila skutočnosť, že E.ON trvale odpadne ako konkurent spoločnosti RWE.
                           
                        
                              —
                           
                           
                              Žalovaná nezohľadnila skutočnosť, že dohodnuté rozdelenie jednotlivých sfér vytvárania hodnôt v odvetví energetiky medzi spoločnosťami E.ON a RWE, ktoré sa z obsahovej stránky spája s celkovou fúziou, zahŕňa obmedzenie hospodárskej súťaže a nie je zlučiteľné s článkom 101 ZFEÚ.
                           
                        
                              —
                           
                           
                              Žalovaná nesprávne kvalifikuje nárast trhovej sily spoločnosti RWE na primárom trhu ako nespôsobujúci ujmu.
                           
                        
                              —
                           
                           
                              Napokon rozhodnutie nesprávne nezohľadňuje ani negatívne dopady na hospodársku súťaž, ktoré vyplývajú zo skutočnosti, že E.ON odpadá ako konkurent vo výrobe a veľkoobchode s elektrickou energiou z obnoviteľných zdrojov a v poskytovaní systémových služieb, ako je dodávanie regulovanej energie.